อยากทราบค่ะว่า ภูมิแพ้ถือว่าเป็นโรคประจำตัวมั้ยคะ?
สวัสดีค่ะ ภูมิแพ้คือโรคหรือภาวะที่ทำให้ผู้ป่วยมีอาการแพ้ ไอ จาม คัดจมูก น้ำมูก น้ำตาไหล คันรอบดวงตา ระคายเคืองทั่วใบหน้า มีผดผื่นคันแดงตามผิวหนัง ผิวหนังลอกอักเสบ หรืออาจแพ้รุนแรงถึงขั้นท้องร่วง แน่นหน้าอก หายใจไม่ออกหลังจากที่ได้รับสารก่อภูมิแพ้เข้าไปในร่างกาย ผู้ป่วยโรคภูมิแพ้จะมีอาการแพ้ต่อสารแตกต่างกันไปโดยภูมิแพ้จัดเป็นโรคประจำตัวที่อาจจะแจ้งแพทย์ให้ทราบได้ เพราะอาจมีความสัมพันธ์กันในบางโรค เช่นถ้ามีผื่นผิวหนังขึ้น มีประวัติภูมิแพ้จมูกมาก่อน ก็อาจสงสัยว่าเป็นผื่นผิวหนังจากภูมิแพ้ได้เช่นกัน เป็นต้น